**Likumprojekta “Grozījumi Sociālo pakalpojumu un sociālās palīdzības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Sociālo pakalpojumu un sociālās palīdzības likumā” (turpmāk – likumprojekts) paredz, ka:1) pabalstu krīzes situācijā nepiešķir atsevišķi dzīvojošai personai vai par personu ģimenē, kurai atbilstoši normatīvajos aktos noteiktajam ir piešķirts dīkstāves pabalsts vai dīkstāves palīdzības pabalsts;1. pašvaldība nepalielina izmaksājamo pabalstu krīzes situācijā vai samazina to par attiecīgo daļu par laikposmu, kad personai, kura saņem dīkstāves pabalstu vai dīkstāves palīdzības pabalstu, atbilstoši normatīvajos aktos noteiktajam ir piešķirta piemaksa par apgādībā esošu bērnu (50 euro mēnesī).

Vienlaicīgi viennozīmīgai Sociālo pakalpojumu un sociālās palīdzības likuma (turpmāk – likums) izpratnei, likumprojekts paredz precizēt likuma pārejas noteikumu 37.punkta pirmā apakšpunkta otrā teikuma redakciju.Likumprojektā ietvertās normas tiks piemērotas ar tā spēkā stāšanās brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sakarā ar COVID-19 izsludināto ārkārtējo situāciju Latvijā.Ministru kabineta 2020. gada 12. marta rīkojums Nr.103 “Par ārkārtējās situācijas izsludināšanu”.Ministru kabineta 2020.gada 23.aprīļa sēdē izskatītais Ministru kabineta noteikumu projekts “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar Ministru kabineta 2020.gada 23.aprīļa sēdē izskatīto Ministru kabineta noteikumu projektu “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība”, ir nepieciešami grozījumi likumā, lai neizveidotos situācija, ka persona vienlaicīgi var pretendēt uz diviem pabalstiem (pabalstu krīzes situācijā un dīkstāves palīdzības pabalstu), kā arī dubultfinansējumu 50 euro mēnesī par katru bērnu.Līdz ar to, likumprojekts paredz, ka persona vienlaicīgi nevar pretendēt uz diviem pabalstiem (pabalstu krīzes situācijā un dīkstāves palīdzības pabalstu), kā arī izslēdz dubultfinansējumu un ļauj pašvaldībām nepalielināt izmaksājamā pabalsta krīzes situācijā apmēru par 50 euro mēnesī katram bērnam, gadījumā,ja personai tas būs jau piešķirts kā piemaksa, saņemot dīkstāves palīdzības pabalstu.Likumprojektā paredzētais regulējums neskars personas, kurām līdz likumprojektā ietverto normu spēkā stāšanās brīdim pašvaldības sociālais dienests ir piešķīris pabalstu krīzes situācijā. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. iedzīvotāji, kuriem radīsies krīzes situācija ārkārtējās situācijas dēļ;
2. pašvaldību 119 sociālajos dienestos strādā

1 776 sociālā darba speciālisti, kuru darbs tieši saistīts ar klientu, jo būs jāizvērtē ģimeņu (personu) iesniegumi un jāsniedz atzinums pabalsta piešķiršanai. |
| 2. | Tiesiskā regulējuma ietekme uz tautsaimniecību un administratīvo slogu | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, Pašvaldību sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Nav paredzēta jaunu institūciju izveide. Projekta izpildi paredzēts īstenot esošo cilvēkresursu ietvaros. |
| 3. | Cita informācija | Nav |

Labklājības ministre R. Petraviča

I.Veinberga, 60008558

Inese.Veinberga@lm.gov.lv

v\_sk. = 613